text: Nú eru 40 ár liðin síðan Fuglafjarðar hornorkestur varð stovnað, og í tí sambandi verður jubileumskonsert í Mentannarhúsinum sunnudagin 7. juni kl. 17:00
text: #000004
text: Í januar 1969 komu menn saman í skúlanum við tí ætlan at stovna hornorkestur í bygdini. Orkestur hevði verið í 50-árunum, og nú hildu teir, at vert var at royna av nýggjum. Endamálið var stutt og greitt, at vekja ans fyri tónleiki og spæla fyri fólki . Nevnd var vald at arbeiða við hesum, og hon skipaði seg soleiðis: Arnold Abrahamsen, formaður. Jørgen Andersen, næstformaður. Finnur Olsen, kassameistari, Frits Johannesen, skrivari. Poul Jacob Hansen, nevndarlimur. Arnold var umframt formaður eisini dirigentur fyrstu árini.
text: #000005
text: Nevndin var sera virkin, tí longu í oktobur varð farið til Havnar eftir nýggju hornunum. Fyrstu ferð vit vita, at orkestrið spældi var í Hellutúni ein av adventsdøgunum 1969. Árið eftir vóru longu fleiri framførðslur, og grundarlagið var lagt undir føstu uttandurðaspælingarnar. Longu í 1970 var orkestrið við á Musikkstevnuni, sum var á Glyvrum. Í 1973 vóru fuglfirðingar vertir fyri stevnuni.
text: #000006
text: Øll hesi ár hava mong spælt við orkestrinum. Onkuntíð var so væl statt, at tvey orkestur unglinga og vaksnamannaorkestur spældu.
text: #000007
text: Vit skulu eisini nýta høvi at takka tykkum, sum fingu gongd á. Tað var ikki til fánýtis -tað vakti sanniliga ans fyri tónleiki. Hetta hevur verið til gleði og gagns fyri mong.
text: #000008
text: Konsert í Mentanarhúsinum í Fuglafirði
text: #000009
text: Tankar og tónar í Fuglafirði
text: #000013